Citrónovník pravý

Citrónovník pravý alebo citrónovník môže byť aj zastaraný názov druhu citrónovník citronátový (Citrus medica), pozri citrónovník citronátový.

Citrónovník pravý (iné názvy: citrónovník [resp. zastarano: citron(n)ík], citrón; staršie: citrónovník limonový [alebo limónový], citrónovník kyslý, citrónovník médsky limónový; zriedkavo: limón; lat. Citrus limon; staršie: Citrus limonia, Citrus limonum, Citrus medica var. limon) je druh z rodu citrónovník z čeľade rutovité. Jeho presný rozsah je sporný (napríklad často zahŕňa aj sladké limetky) - porov. systematiku v článku citrónovník (rod).

Je to malý subtropický vždyzelený strom. Jeho plod sa nazýva citrón (alebo zriedkavo limón), obyčajne je žltý. 

Citrónovník pravý má jednoduché vajcovité listy (dlhé 8 až 14 cm), ktoré obsahujú aromatické oleje. Kvitne od apríla do mája. Malé, obojpohlavné biele kvety sú vo zväzkoch a sú veľmi voňavé. Plod je bobuľa s kožovitou šupkou (hesperídium). Dorastá do výšky 3 až 6 m a má ostré tŕne.

Pôvodom je pravdepodobne zo severozápadnej Indie, rastie v Stredomorí, Juhozápadnej Ázii a na juhu Severnej Ameriky. Ide o kríženca medzi druhmi Citrus aurantium a Citrus medica. Bol introdukovaný do Talianska v 2. storočí pred Kr. a v Iraku a Egypte sa pestoval v 7. storočí pred Kr. 

O plode pozri článok citrón. 

 Referencie 

 Iné projekty 

Kategória:Kry
Kategória:Okrasné rastliny
Kategória:Citrónovník